(A. M. S. )  ●  Întru corecta cinstire cinematografică a „purității creștine a substanței tradiționale milenare a românilor“, la cinematograful Muzeului Țăranului Român ar trebui să ruleze nu filme cu homosexuali (căci, se știe, nu au existat, nu există și nu vor exista niciodată homosexuali la sate), ci filme artistice în care femeia e snopită în bătaie înainte și după ce vine de pe ogor, precum și documentare despre sclavagismul practicat de Biserica Ortodoxă acum niște secole, laolaltă cu discriminarea țiganilor și a copiilor din flori, și, mai ales, despre alcoolismul și sifilisul la sate.